CELEX: 32012D0510
Language: et
Date: 2012-07-10 00:00:00
Title: 2012/510/EL: Nõukogu otsus, 10. juuli 2012 , millega kehtestatakse Euroopa Liidu nimel võetav seisukoht Vahemere merekeskkonna ja rannikuala kaitse konventsiooni Vahemere erikaitsealasid ja bioloogilist mitmekesisust käsitleva protokolli II ja III lisa kohta osaliste 17. koosolekul (Pariis, Prantsusmaa, 8. – 10. veebruar 2012 ) vastuvõetud muudatusettepanekute kohta

22.9.2012   
            
            
               ET
            
            
               Euroopa Liidu Teataja
            
            
               L 256/1
            
         NÕUKOGU OTSUS,
   10. juuli 2012,
   millega kehtestatakse Euroopa Liidu nimel võetav seisukoht Vahemere merekeskkonna ja rannikuala kaitse konventsiooni Vahemere erikaitsealasid ja bioloogilist mitmekesisust käsitleva protokolli II ja III lisa kohta osaliste 17. koosolekul (Pariis, Prantsusmaa, 8.–10. veebruar 2012) vastuvõetud muudatusettepanekute kohta
   (2012/510/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Liit on Vahemere saastekaitse konventsiooni, mis nimetati ümber Vahemere merekeskkonna ja rannikuala kaitse konventsiooniks (1) („Barcelona konventsioon”), osaline ning Vahemere erikaitsealasid ja bioloogilist mitmekesisust käsitleva protokolli ja kõnealuse protokolli lisade (2) („protokoll”) osaline. Protokolli II lisa sisaldab eriti ohustatud või ohustatud liikide loendit ning III lisas on sisaldab piiratud kasutusega liikide loendit.
            
         
               (2)
            
            
               Kooskõlas Barcelona konventsiooni artikliga 18 on osaliste koosolek konventsiooni otsuseid tegev organ ning tema volituste hulka kuulub vajaduse korral konventsiooni ja selle protokollide lisade muutmine. Kooskõlas Barcelona konventsiooni artikli 23 lõikega 2 ja protokolli artikli 14 lõikega 1 jõustub protokolli lisade muudatus kõikide osaliste jaoks asjaomaste osaliste poolt muudatuse vastuvõtmisel kindlaksmääratud ajavahemiku möödumisel, välja arvatud nende osaliste jaoks, kes on kirjalikult teavitanud hoiulevõtjat, et nad ei saa muudatust nimetatud aja jooksul heaks kiita.
            
         
               (3)
            
            
               Komisjon edastas 8. veebruaril 2012 nõukogule ettepaneku nõukogu otsuse kohta, millega kehtestatakse Euroopa Liidu nimel võetav seisukoht seoses ettepanekutega muuta asjaomaste osaliste 17. koosolekul (Pariis, 8.–10. veebruar 2012) Vahemere merekeskkonna ja rannikuala kaitse konventsiooni Vahemere erikaitsealasid ja bioloogilist mitmekesisust käsitleva protokolli II ja III lisa. Komisjoni ettepaneku kättesaamise aja tõttu ei olnud nõukogul võimalik ettepanekut arutada või selle suhtes meetmeid võtta enne kõnealust osaliste koosolekut ning seetõttu ei saanud liidu seisukohta ja huve väljendada ega kaitsta selleks ette nähtud aja jooksul ega sobivate vahenditega.
            
         
               (4)
            
            
               Barcelona konventsiooni ja selle protokollide osaliste 17. koosolekul võeti otsusega IG.20/5 vastu protokolli II ja III lisa muudatused, et tõhustada kümne hailiigi kaitset.
            
         
               (5)
            
            
               Kooskõlas Barcelona konventsiooni artikli 23 lõike 2 taandega vi jõustuvad lisade muudatused kõikide osaliste jaoks asjaomaste osaliste poolt muudatuse vastuvõtmisel kindlaksmääratud perioodi möödumisel, välja arvatud nende osaliste jaoks, kes on hoiulevõtjat teavitanud, et nad ei saa muudatust heaks kiita. Osaliste 17. koosolekul määrati selle perioodi pikkuseks 180 päeva ning hoiulevõtja teavitamise tähtaeg on 8. august 2012. Sellest tulenevalt peaks liit andma protokolli hoiulevõtjale selleks tähtpäevaks teada muudatused, mida ta heaks ei kiida.
            
         
               (6)
            
            
               Protokolli muudatused ei nõua liidu õiguse muutmist.
            
         
               (7)
            
            
               Osaliste 17. koosolekul vastu võetud muudatused, mis käsitlevad kümne liigi lisamist II lisasse ja nende vastavat välja jätmist III lisast on teaduslikult põhjendatud, kooskõlas liidu õigusaktidega ja liidu kohustusega teha rahvusvahelist koostööd bioloogilise mitmekesisuse kaitse alal ning vastavad nii ÜRO bioloogilise mitmekesisuse konventsiooni artiklile 5 (3) kui ka 2010. aastal kõnealuse konventsiooni osaliste konverentsil kokkulepitud eesmärgile vähendada aastaks 2020 oluliselt bioloogilise mitmekesisuse kadumise kiirust. Liit peaks seetõttu nimetatud muudatused heaks kiitma,
            
         ON VASTU VÕTNUD KÄESOLEVA OTSUSE:
   Artikkel 1
   Liit kiidab heaks muudatused, millega kantakse protokolli II lisasse järgmised liigid ning jäetakse need välja III lisast:
   
               a)
            
            
               
                  Galeorhinus galeus (Linnaeus, 1758);
            
         
               b)
            
            
               
                  Isurus oxyrinchus (Rafinesque, 1810);
            
         
               c)
            
            
               
                  Lamna nasus (Bonnaterre, 1788);
            
         
               d)
            
            
               
                  Leucoraja circularis (Couch, 1838);
            
         
               e)
            
            
               
                  Leucoraja melitensis (Clark, 1926);
            
         
               f)
            
            
               
                  Rhinobatos cemiculus (Saint-Hilaire, 1817);
            
         
               g)
            
            
               
                  Rhinobatos rhinobatos (Linnaeus, 1758);
            
         
               h)
            
            
               
                  Sphyrna lewini (Griffith & Smith, 1834);
            
         
               i)
            
            
               
                  Sphyrna mokarran (Rüppell, 1837);
            
         
               j)
            
            
               
                  Sphyrna zygaena (Linnaeus, 1758).
            
         Artikkel 2
   Käesolevaga volitatakse komisjoni teatama protokolli hoiulevõtjale kirjalikult, et liit kiidab heaks artiklis 1 nimetatud muudatused kooskõlas Barcelona konventsiooni artikli 23 lõike 2 taandega iv. Komisjon teeb seda enne 180 päevase perioodi lõppu alates muudatuste vastuvõtmisest osaliste 17. koosolekul.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 10. juuli 2012
      
         
            Nõukogu nimel
         
         
            eesistuja
         
         V. SHIARLY
      
   
   
      (1)  Nõukogu otsus 77/585/EMÜ, 25. juuli 1977, millega sõlmitakse Vahemere saastekaitse konventsioon ja koostatakse laevadest ning õhusõidukitest pärit jäätmetest tuleneva Vahemere saaste vältimist käsitlev protokoll (EÜT L 240, 19.9.1977, lk 1). Konventsiooni parandused kiideti heaks nõukogu otsusega 1999/802/EÜ, 22. oktoober 1999, Vahemere saastekaitse konventsiooni ning laevadest ja õhusõidukitest pärit jäätmete merreheitmisest tuleneva Vahemere reostuse vältimist käsitleva protokolli muudatuste vastuvõtmise kohta (EÜT L 322, 14.12.1999, lk 32).
   
      (2)  Nõukogu otsus 1999/800/EÜ, 22. oktoober 1999, Vahemere erikaitsealasid ja bioloogilist mitmekesisust käsitleva protokolli sõlmimise ja kõnealuse protokolli lisade heakskiitmise kohta (Barcelona konventsioon) (EÜT L 322, 14.12.1999, lk 1).
   
      (3)  Nõukogu otsus 93/626/EMÜ, 25. oktoober 1993, bioloogilise mitmekesisuse konventsiooni sõlmimise kohta (EÜT L 309, 13.12.1993, lk 1).